કાયદાઓની છટકબારીનો ઉપયોગ કરવાનું પ્રમાણ ઘણું વધું હોય છે. જેટલા વધુ આરોપીઓ હોય એટલા જ વધુ લોકો એમને છોડાવવા માટે ધસી જતા હોય છે. પશ્ચિમી દેશોમાં આવી ટોળાંશાહીના કેસો આપણે ત્યાં કરતાં ઓછા જોવા મળે છે, એકંદરે શિક્ષણ વધુ હોવું એ હોઈ શકે છે. વળી પશ્ચિમી દેશોમાં આમ આદમી સામાન્ય રીતે નિયમ પાલન કરવામાં માને છે, નિયમોને સતત ભંગ કરવાની એની માનસિકતા હોતી નથી. આપણે હંમેશાં પશ્ચિમી સભ્યતાને ઉતારી પાડીએ છીએ, આપણે હંમેશાં માનવીય મૂલ્યો અને સંબંધોની બાબતમાં એમનાથી આપણને વધુ ઊંચા ગણીએ છીએ, પરંતુ જ્યારે ટોળું બનીએ છીએ ત્યારે આપણે જ આપણા સંસ્કારો, મૂલ્યો અને સંસ્કૃતિને આસાનીથી ભૂલી જઈએ છીએ. જ્યારે ટોળામાં હોઈએ ત્યારે આપણે અસુર બની જઈએ છીએ. એક એવો રાક્ષસ જે કોઈ રીતે સમજતો જ નથી. આપણે આ રાક્ષસને હણવો જોઈએ નહીં તો એ આપણને હણી નાંખશે.